การตายโดยผิดธรรมชาติทางกฏหมาย มี 5 ลักษณะ ใช่หรือไม่
ใช่ การชันสูตรพลิกศพ คือ กระบวนการทางการแพทย์ที่ตรวจวินิจฉัยร่างกายผู้ตายว่าผู้ตายคือใคร ตายเมื่อใด ใครเป็นผู้กระทำให้ตาย
ตามประมวลกฎหมายวิธีพิจารณาความอาญา มาตรา 148

“เมื่อปรากฏแน่ชัดหรือสงสัยว่า บุคคลใดตายโดยผิดธรรมชาติ หรือตายในระหว่างอยู่ในความควบคุมของเจ้าพนักงานให้มีการชันสูตรพลิกศพ เว้นแต่ตายโดยประหารชีวิตตามกฎหมาย”

การตายโดยผิดธรรมชาติคือ 5 ลักษณะ ดังต่อไปนี้
•  การฆ่าตัวตาย
•  การถูกสัตว์ทำร้าย
•  การตายโดยอุบัติเหตุ
•  การตายที่ยังไม่ปรากฏเหตุ
•  การถูกผู้อื่นทำให้ตาย

วัตถุประสงค์ทางกฎหมาย
       •  กรณีฆ่าตัวตาย การชันสูตรพลิกศพจะต้องตรวจสอบให้แน่ใจว่า ตายเพราะฆ่าตัวเอง ไม่ใช่ถูกผู้อื่นฆ่า หากเป็นการฆ่าตัวตายจริง ผลการชันสูตรพลิกศพอาจแสดงให้รู้ถึงผู้เกี่ยวข้องในการตายและสามารถนำผู้ที่เกี่ยวข้องไปลงโทษทางอาญาได้

ตามประมวลกฎหมายอาญา มาตรา 292
“เอาผิดแก่ผู้ปฏิบัติทารุณแก่คนที่ต้องพึ่งอาศัยตน เพื่อให้บุคคลนั้นฆ่าตัวเอง”

ตามประมวลกฎหมายอาญา มาตรา 293
“เอาผิดแก่คนที่ช่วยหรือยุยงเด็ก หรือคนที่จิตใจไม่ปกติให้ฆ่าตัวเอง”
       •  กรณีถูกสัตว์ทำร้าย การชันสูตรพลิกศพจะทำให้รู้ว่าการตายนั้นถูกสัตว์กระทำโดยตรง ไม่ใช่เป็นการบาดเจ็บจากการกระทำของมนุษย์
       •  การตายโดยอุบัติเหตุ การชันสูตรพลิกศพจะทำให้ทราบว่า การตายเกิดขึ้นจากปัจจัยเหล่านั้นจริง ๆ ไม่ได้เกิดจากการกระทำผิดทางอาญา
       •  การตายที่ยังไม่ปรากฏเหตุ การชันสูตรพลิกศพจะทำให้ทราบว่า ผู้ตาย ตายเพราะเหตุใด และเหตุที่ทำให้ตายเกี่ยวข้องกับการกระทำผิดอาญา หรือไม่
       •  กรณีถูกผู้อื่นทำให้ตาย การชันสูตรพลิกศพจะทำให้ทราบถึงสาเหตุการตายโดยแน่ชัดว่า เกี่ยวข้องกับการกระทำผิดอาญาอย่างไร การเก็บวัตถุพยานต่าง ๆ จากผู้ตาย หรือผู้บาดเจ็บ สามารถใช้เป็นพยานหลักฐานเชื่อมโยงเหตุการณ์ในการนำผู้กระทำผิดมาลงโทษได้

ผู้มีหน้าที่ทำการชันสูตรพลิกศพ
-เจ้าหน้าที่ตำรวจเป็นผู้ดำเนินการในการรับแจ้งเรื่องเมื่อมีผู้ตาย รวมทั้งเป็นผู้ดำเนินการติดต่อ ติดตามผู้ที่มีส่วนเกี่ยวข้องกับการชันสูตรพลิกศพ

ตามประมวลกฎหมายวิธีพิจารณาความอาญา มาตรา 150
“กรณีการเสียชีวิตแบบผิดธรรมชาติ ให้เจ้าพนักงานสอบสวนแห่งท้องที่ที่พบศพนั้น สาธารณสุขจังหวัด หรือแพทย์ประจำสถานีอนามัย หรือแพทย์ประจำโรงพยาบาล เป็นผู้ชันสูตรพลิกศพ”
5.ประมวลกฎหมายวิธีพิจาณาความอาญา(วิอาญา)